Rokki Diggari

Rokki Diggari (myös Rokkidiggari) on vuonna 1981 ensi-iltaan tullut suomalainen musiikkielokuva, jonka on ohjannut Jouko Lehmuskallio. Sen näki teattereissa vain noin 5 000 katsojaa. Neljällä paikkakunnalla olleen ensi- illan jälkeen suurimmista kaupungeista Jyväskylän, Oulun, Porin ja Vaasan elokuvateatterit eivät ottaneet sitä lainkaan ohjelmistoonsa. Myöskään kriitikot eivät pitäneet elokuvasta. Rokki Diggarin pääosassa nähdään ainoassa elokuvaroolissaan keravalainen ravintoloitsija Kaj Mannerheimo, joka tunnetaan myös Puistobluesin perustajana sekä kunnallispoliitikkona. Musiikkia elokuvassa kuullaan muun muassa Hurriganesilta ja Sleepy Sleepersiltä. Mukana on myös Jim Pembroken lyhytaikaiseksi jäänyt kokoonpano Jimbo, joka esittää elokuvan tunnuskappaleen. == Juoni == Elokuvassa seurataan työpaikaltaan virvoitusjuomatehtaalta pakenevaa Rokkidiggaria, jota hänen valkotakkiset työtoverinsa ajavat takaa pitkin Helsinkiä. Takaa-ajajat seuraavat Rokkidiggaria konserttipaikoille ja tämä yrittää karistaa heidät kannoiltaan muun muassa erilaisilla valepuvuilla. Elokuva ei sisällä dialogia, vaan se koostuu musiikkikohtauksista sekä niiden väliin sijoitetuista vanhojen mykkäelokuvien tyyliin toteutetuista takaa-ajojaksoista. == Musiikki == Rokki Diggarin musiikkikohtauksia kuvattiin kesän 1981 aikana usealla paikkakunnalla eri puolilla Suomea. Kuvauspaikkoina toimivat Helsingissä Ravintola Alibi (Eini & Boogie), Ravintola Kirja (Piirpauke)Keikat IV - Keiteleen Aika I 1980-85 Ilpo Saastamoinen. Viitattu 6.10.2014. ja Mustikkamaan juhannusjuhlat (Hurriganes),Hurriganes videot Viitattu 6.10.2014. Hollolan juhannusjuhlat (Hurriganes ja Sleepy Sleepers), Imatrarock-festivaali Imatralla (Sleepy Sleepers), Säkylän Eenokilla järjestetty rockabilly-festivaali (Falcons ja Boppin Pete Trio)1981 Suomi-rockabillyn hullut vuodet 1977–1982. Viitattu 6.10.2014. sekä Tammisaaren Ramsholmen (The Ronski Gang). Lisäksi kuvauksia tehtiin Myrskylässä. Elokuvasta julkaistiin myös soundtrack-albumi Rokki Diggari, joka kuitenkin sisältää osittain eri kappaleita kuin itse elokuvassa kuullaan.Rokki Diggari soundtrack-albumi Fono-äänitetietokanta. Viitattu 6.10.2014. Elokuvaa varten kuvattua materiaalia on mukana myös Hurriganesin DVD:llä Rock’n’Roll All Night Long 1973–1988Hurriganes: Rock´n Roll All Night Long 1973-1988 DVD-info. Viitattu 6.10.2014 sekä Sleepy Sleepersin DVD:llä Soppa, lisäksi The Ronski Gangin kappaleet on julkaistu yhtyeen kokoelma- albumilla Still Shakin'. == Näyttelijät ja esiintyjät == == Elokuvassa kuultavat musiikkikappaleet == # "TV-mies" – Mistakes # "Roll It Up" – Mistakes # "Hei hei!?" – Mistakes # "Rokkidiggari" – Jimbo # "It Ain't What You Do" – Hurriganes # "I Will Stay" – Hurriganes # "Bourbon Street" – Hurriganes # "Rocking Belly" – Hurriganes # "Kuka mitä häh?" – Sleepy Sleepers # "Ilotyttö" – Sleepy Sleepers # "Hevi tulee hevi tappaa" – Sleepy Sleepers # "Roll Me" – The Ronski Gang # "Oo mikä sä oot" – The Ronski Gang # "Hippy Hippy Shake" – The Ronski Gang # "The Runner" – Eini & Boogie # "So Mean" – Kojo # "Gamble on Love" – Kojo # "Only Lonely" – Kojo # "Azerbaizan Albatross" – Piirpauke # "Right String Baby but Wrong Jo-Jo" – Boppin' Pete Trio # "Money Honey" – Falcons # "Tear It Up" – Falcons # "Highschool Boogie" – Hurriganes # "Kaljaa kioskeihin" – Sleepy Sleepers # "Tell Me It's Allright" – Mistakes == Lähteet == * Rokki Diggari Elonet ===Viitteet=== == Aiheesta muualla == * Rokki Diggari soundtrack-albumi tekijätietoineen ja eri julkaisuineen verkkosivustolla Discogs.com * Rokki Diggari soundtrack-albumi kuunneltavissa suoratoistona verkkosivustolla Play.Spotify.com Luokka:Suomalaiset musiikkielokuvat Luokka:Vuoden 1981 suomalaiset elokuvat Luokka:Hurriganes Luokka:Sleepy Sleepers